ಮಾಲೀಕರ ಸೂಚನೆಯಿಲ್ಲದೆ ಚಕ್ಕಡಿಗಾಡಿ ಹೊತ್ತು ಸಾಗಿದ ಎತ್ತುಗಳು: ವಿಡಿಯೋ ವೈರಲ್

ತುಮಕೂರು: ಮಾಲೀಕರ ಸೂಚನೆ ಇಲ್ಲದೆ ಎತ್ತುಗಳು ತಮ್ಮ ಪಾಡಿಗೆ ತಾವೇ ಚಕ್ಕಡಿಗಾಡಿ ಹೊತ್ತು ಸಾಗಿದ ದೃಶ್ಯವೊಂದು ತುಮಕೂರು ಜಿಲ್ಲೆಯ ಪಾವಗಡ- ಚೆಳ್ಳಕೆರೆ ರಸ್ತೆಯಲ್ಲಿ ನಡೆದಿದೆ.

ಒಟ್ಟು ಮೂರು ಜೋಡಿಯ ಎತ್ತುಗಳು ಮಾಲೀಕರ ಸೂಚನೆ ಇಲ್ಲದೆ ರಸ್ತೆಯಲ್ಲಿ ತಮ್ಮ ಪಾಡಿಗೆ ನಡೆದುಕೊಂಡು ಹೋಗಿದೆ. ಎತ್ತುಗಳು ತಮ್ಮ ಪಾಡಿಗೆ ಹೋಗುತ್ತಿದ್ದರೆ, ಎತ್ತಿನಗಾಡಿಯ ಹಿಂಬದಿಯಲ್ಲಿ ರೈತರು ನಿದ್ದೆ ಮಾಡುತ್ತಿರುವುದು ಕಂಡು ಬಂದಿದೆ.

ವೈರಲ್ ಆಗಿರುವ ಈ ವಿಡಿಯೋದಲ್ಲಿ ಯಾರು ಕೂಡ ಮೂಗು ದಾರ ಹಿಡಿದು ಎತ್ತುಗಳನ್ನು ಓಡಿಸುತ್ತಿಲ್ಲ. ಎತ್ತುಗಳ ಜೋಡಿ ತಮ್ಮ ಪಾಡಿಗೆ ರಸ್ತೆ ಒಂದು ಬದಿಯಲ್ಲಿ ನಡೆದುಕೊಂಡು ಹೋಗುತ್ತಿದೆ. ರಸ್ತೆಯಲ್ಲಿ ಬಸ್, ಲಾರಿ ಹಾಗೂ ಬೈಕ್‍ಗಳು ಬಂದರೂ ಕ್ಯಾರೆ ಎನ್ನದೇ ಎತ್ತುಗಳು ರಸ್ತೆಯಲ್ಲಿ ಸಾಗಿವೆ. ಈ ವಿಡಿಯೋ ಈಗ ಸಾಮಾಜಿಕ ಜಾಲತಾಣದಲ್ಲಿ ವೈರಲ್ ಆಗುತ್ತಿದೆ.

ಪಬ್ಲಿಕ್ ಟಿವಿಯನ್ನು ಇನ್ ಸ್ಟಾಗ್ರಾಮ್ ನಲ್ಲಿ ಫಾಲೋ ಮಾಡಿ www.instagram.com/publictv , ಪಬ್ಲಿಕ್ ಟಿವಿ ಆ್ಯಪ್ ಡೌನ್‍ಲೋಡ್ ಮಾಡಿ: play.google.com/publictv